ઈરફાન ખાનઃ જો, તમારો ભાવાર્થ ભૂખ્યા-તરસ્યા રહીને રોલ મેળવવા આંટાફેરા ને આશીર્વાદ કરવા પડ્યા તો એવો સંઘર્ષ મારે હરગીઝ નથી કરવો પડ્યો. પરંતુ હું જે પ્રકારનું કામ કરવા ચાહતો હતો એવું ન મળ્યું તેથી એ સંઘર્ષ હજુએ ચાલુ છે. ગોવિંદ નિહલાની અને શ્યામ બેનેગલ સાથે ‘જંજીરેં’ અને ‘દ્રષ્ટિ’માં મનપસંદ કામ કર્યું. પ્રેમચંદની આત્મકથાના એક કલાકના ચાર એપિસોડ સંતોષ આપી શક્યા. મેં પૌરાણિકથી લઈને ભાવનાત્મક અને દહેશત પેદા કરે એવી ભૂમિકાઓ ભજવી છે. પણ શ્રેષ્ઠ આવવાનું બાકી છે. હજુ મારે ઘણું બધું કરવાનું છે. ‘બનેગી અપની બાત’ સિરિયલે પુષ્કળ લોકપ્રિયતા અપાવી.